गुरकीरत ने दिलाई पंजाब को जीत
197 रन के लक्ष्य का पीछा करने के लिए उतरी पंजाब की टीम ने अच्छी शुरुआत की लेकिन बाद में टीम की हालत खराब हो गई। शुभमन गिल ने 35 रन बनाए जबकि मनदीप सिंह ने 23 रन का योगदान दिया। इसके बाद अनमोलप्रीत सिंह एक रन बनाकर अौर युवराज सिंह 8 रन के स्कोर पर पैवेलियन लौट गए। टीम के चार विकेट 75 रन पर गिर गए थे। इसके बाद गुरकीरत एक छोर पर टिक गए और रन बटोरने शुरू किए। उन्होंने 86 गेंदों पर नाबाद 91 रन की पारी खेलकर टीम को जीत दिलाई। इस पारी में उन्होंने 14 चाैके लगाए। उनका साथ मोहित हांडा(18) और एन.चौधरी(14*
गुरकीरत ने दिलाई पंजाब को जीत
स्पोर्ट्स रिपोर्टर | चंडीगढ़
विजय हजारे ट्रॉफी में पंजाब के स्टार गुरकीरत ने एक बार फिर से टीम का मान रखा हरियाणा पर टीम को पांच विकेट से जीत दिला दी। पालम के ग्राउंड पर खेले गए मैच में हरियाणा ने पहले बल्लेबाजी की और 196 रन पर सभी विकेट गंवा दिए। इसके जवाब में पंजाब ने पांच विकेट खोकर मैच अपने नाम कर लिया। पंजाब को इस जीत से चार अंक मिले जबकि हरियाणा की जेब खाली ही रही।
पालम के एयरफोर्स ग्राउंड में खेले गए मैच में पंजाब ने टॉस जीता और हरियाणा को पहले बल्लेबाजी करने के लिए बुलाया। टीम का ये फैसला सही रहा और एस.रोहिला बिना खाता खोले ही लौट गए। इसके बाद नितिन सैनी और सी.बिश्नोई ने टीम को संभाला और दूसरे विकेट के लिए 68 रन जोड़े। नितिन सैनी 48 रन बनाकर लौट गए जबकि सी.बिश्नोई 38 रन बनाकर चलते बने। इन दोनों के बाद तेवतिया ने 34 और एसआर चौहान के 27 रनों की बदौलत टीम 196 रन तक पहुंच सकी। पंजाब की ओर से कप्तान हरभजन सिंह ने शानदार गेंदबाजी करते हुए चार बल्लेबाजों को चलता किया। भज्जी की फिरकी पर मेहमान बल्लेबाज रन बनाने में भी सफल नहीं हाे सके। उनके अलावा बलतेज सिंह ने दो विकेट लिए। सिद्धार्थ कौल, एन.चौधरी और युवराज सिंह को एक एक विकेट मिला।
अनमोल और युवराज का बल्ला रहा खामोश
hin_Deva hin_Deva hin_Deva awa_Deva awa_Deva hin_Deva hin_Deva